Yinka Ayefele

Olayinka Joel Ayefele MON jẹ́ ọmọ orílẹ̀-èdè Nàìjíríà àti akọrin Ìhìnrere ní ìlànà Kìrìsìtẹ́nì. Ó sì tún jẹ́ olóòtú ètò orí rédíò, àti olùdásílẹ̀ Fresh àti Blast FM, tó wà káàkiri apá Ìwọ̀-oòrùn ilẹ̀ Nàìjíríà.

 Ìbẹ̀rẹ̀pẹlpẹ̀ ayé rẹ̀ 
Wọ́n bí Ayefele Ipoti-Ekiti, èyí tó jẹ́ ìlú kan ní Ìpínlẹ̀ Èkìtì, tó wà ní apá Ìwọ̀-oòrùn ilẹ̀ Nàìjíríà

 Ètò Ẹ̀kọ́ 
Ilé-ìwé Our Saviours Anglican Primary School ní Ipoti-Ekiti ló lọ fún ẹ̀kọ́ ìbẹ̀rẹ̀ àti ẹ̀kọ́ girama, kí ó tó lọ sí Ondo State College of Arts and Science ní Ikare Akoko, tó wà ní Ìpínlẹ̀ Òndó, Nàìjíríà.

 Iṣẹ́ tó yàn láàyò 
Ayefele ṣiṣẹ́ fún ìgbà díẹ̀ gẹ́gẹ́ bí i akọ̀ròyìn àti agbéròyìnjáde ní Federal Radio Corporation of Nigeria, Ibadan, níbi tí ó sì máa ń ṣàgbéjáde orin kékèèké lórí rédíò. Ó bẹ̀rẹ̀ iṣẹ́ orin tó yàn láàyò ní ọdún 1997 lẹ́yìn tí ó farapa ní ìjàm̀bá ọkọ̀ tó bá eegun ẹ̀yìn rẹ̀ jẹ́, tí ó sì mu kí ó wà ní orí wheelchair. Nígbà tó ṣì wà ní ilé-ìwòsàn níbi tí ó ti lo bí i oṣù mẹ́sàn-án, ọ̀rẹ́ rẹ̀ Kola Olootu, bẹ̀ ẹ́ wò, ó sì gbà á níyànjú pé kí ó hun àwọn orin kan pọ̀. Ìyànjú yìí ló bí àwo-orin Bitter Experience ní ọdún 1998, tó sì mú u wá sí gbàgede. Àgbéjáde àwo-orin Sweet Experience ló tẹ̀lé orin Bitter Experience. Àwọn àwo-orin ìmíì tó ti ọwọ́ akọrin yìí jáde ni Something Else, Divine Intervention àti Life after death, tí ó gbé jáde láti fi ṣẹ̀yẹ Gbenga Adeboye, tó jẹ́ olóòtú ètò orí rédíò, olórin àti apanilẹ́rìn-ín. Orin Bitter Experience ṣàpèjúwe àwon ìrírí rẹ̀, Sweet Experience sì jẹ́ "adùn tó gbẹ̀yìn ewúro rẹ̀".

 Àtòjọ àwọn àmì-ẹ̀yẹ rẹ̀ 
Ayefele ti gba àmì-ẹ̀yẹ tó lé ní igba. Lára wọn ni:

 Ọmọ-ẹgbé Order of the Niger láti ọwọ́ Goodluck Ebele Jonathan, tó fìgbà kan jẹ́ ààrẹ Federal Republic of Nigeria (2011)
 Ekiti cultural ambassador award


 Àtòjọ àwọn orin rẹ̀ 

 Bitter Experience (1998)
 Sweet Experience (1999)
 Something Else (2000)
 Divine Intervention (2001)
 Fun Fair (2002)
 Life after Death (2003)
 Aspiration (2003)
 Fulfilment (2004)
 New Dawn (2005)
 Next Level (2006)
 Gratitude (2007)
 Absolute Praise (2008)
 Transformation (2009)
 Everlasting Grace (2010)
 Prayer Point (2011)
 Goodness Of God (2012)
 Comforter (2013)
 Overcomer (2014)
 Upliftment (2015)
 Fresh Glory (2016)
 Living Testimony (2017)
 Favour (2018)
 Beyond The Limits (2019)
 Ekundayo  (Exhilaration) (2020)
 Manifestation (2021)
 So Far So Good (2022)

 Àwọn ìtọ́kasí